CELEX: 32006R1207
Language: hu
Date: 2006-08-09 00:00:00
Title: A Bizottság 1207/2006/EK rendelete ( 2006. augusztus 9. ) a feldolgozatlan szárított szőlő és szárított füge raktározási ügynökségek által alkalmazandó felvásárlási árának a 2006/2007 gazdasági évre történő meghatározásáról

10.8.2006   
            
            
               HU
            
            
               Az Európai Unió Hivatalos Lapja
            
            
               L 219/9
            
         
      A BIZOTTSÁG 1207/2006/EK RENDELETE
   
   (2006. augusztus 9.)
   a feldolgozatlan szárított szőlő és szárított füge raktározási ügynökségek által alkalmazandó felvásárlási árának a 2006/2007 gazdasági évre történő meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre (1) és különösen annak 9. cikke (8) bekezdésére,
   mivel:
   
               (1)
            
            
               A 2201/96/EK rendelet 9. cikkének (2) bekezdése írja elő azon árak meghatározásának követelményeit, amelyeken a raktározási ügynökségek a feldolgozatlan szárított szőlőt és szárított fügét vásárolják, és a vásárlási feltételeket, valamint e termékek raktározási ügynökségek által történő kezelését a feldolgozatlan mazsolaszőlő és a feldolgozatlan aszalt füge tárolási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 1999. július 23-i 1622/1999/EK bizottsági rendelet (2) határozza meg.
            
         
               (2)
            
            
               Célszerű ezért meghatározni a 2006/2007 gazdasági év felvásárlási árait, a szárított szőlő esetében a világpiaci árak változása alapján, a szárított füge esetében pedig a feldolgozatlan szárított füge termelőinek fizetendő minimálár, valamint a szárított füge termelési támogatása összegének a 2005/2006 gazdasági évre történő meghatározásáról szóló, 2005. július 13-i 1100/2005/EK bizottsági rendeletben (3) meghatározott minimálár alapján.
            
         
               (3)
            
            
               Az e rendeletben meghatározott intézkedések összhangban vannak a feldolgozott gyümölcs- és zöldségtermékek irányítóbizottságának véleményével,
            
         ELFOGADTA EZT A RENDELETET:
   1. cikk
   A 2006/2007 gazdasági évben a 2201/96/EK rendelet 9. cikkének (2) bekezdése alapján a felvásárlási ár:
   
               a)
            
            
               444,81 euro nettó tonnánként a feldolgozatlan szárított szőlő esetében;
            
         
               b)
            
            
               542,70 euro nettó tonnánként a feldolgozatlan szárított füge esetében.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. augusztus 9-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 297., 1996.11.21., 29. o. A legutóbb a 386/2004/EK bizottsági rendelettel (HL L 64., 2004.3.2., 25. o.) módosított rendelet
   
      (2)  HL L 192., 1999.7.24., 33. o. Az 1051/2005/EK rendelettel (HL L 173., 2005.7.6., 5. o.) módosított rendelet.
   
      (3)  HL L 183.,2005.7.14., 63. o.